ΟΔΗΓΙΑ 92/7/ΕΟΚ ΤΟΥ ΣΥΜΒΟΥΛΙΟΥ της 10ης Φεβρουαρίου 1992 για την τροποποίηση της οδηγίας 85/3/ΕΟΚ σχετικά με το βάρος, τις διαστάσεις και ορισμένα άλλα τεχνικά χαρακτηριστικά ορισμένων οδικών οχημάτων ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 75, την πρόταση της Επιτροπής ( 1 ), τη γνώμη του Ευρωπαϊκού Κοινοβουλίου ( 2 ), τη γνώμη της Οικονομικής και Κοινωνικής Επιτροπής ( 3 ), Εκτιμώντας : ότι, υπό το πρίσμα των αποφάσεων που έχουν ληφθεί κατά την έκδοση της οδηγίας 89/338/ΕΟΚ του Συμβουλίου της 27ης Απριλίου 1989 για την τροποποίηση της οδηγίας 85/3/ΕΟΚ ( 4 ), είναι αναγκαίο να δοθεί αντικειμενικός τεχνικός ορισμός της έννοιας της ισοδυναμίας μερικών αναρτήσεων που δεν χρησιμοποιούν πεπιεσμένο αέρα με τις αναρτήσεις πεπιεσμένου αέρα, λαμβάνοντας υπόψη τις επιπτώσεις του βάρους του κινητήριου άξονα στο οδόστρωμα - ότι θα πρέπει να συνεχιστεί η εξέταση της πρότασης της Επιτροπής σχετικά με τις "φιλικές προς το οδόστρωμα" αναρτήσεις σε σχέση με το μέγιστο επιτρεπόμενο βάρος των κινητήριων αξόνων των οχημάτων με κινητήρα που καλύπτει η παρούσα πρόταση, ούτως ώστε να συναχθούν συμπεράσματα σε εύλογο χρονικό διάστημα - ότι, σε μεταγενέστερο στάδιο, θα χρειαστεί να προβλεφθούν κοινοί κανόνες για τους απλούς και τους δίδυμους άξονες, προκειμένου να μειωθούν κατά το δυνατόν οι φθορές των οδοστρωμάτων - ότι θα πρέπει να καθοριστούν οι κατάλληλες διαδικασίες δοκιμών για τη ρύθμιση της ισοδυναμίας ορισμένων αναρτήσεων που δεν χρησιμοποιούν πεπιεσμένο αέρα με τις αναρτήσεις πεπιεσμένου αέρα - ότι, συνεπώς, η οδηγία 85/3/ΕΟΚ ( 5 ) πρέπει να τροποποιηθεί, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ : Άρθρο 1 1 . Το παράρτημα Ι της οδηγίας 85/3/ΕΟΚ τροποποιείται ως εξής : α ) το σημείο 2.2.4.2 αντικαθίσταται από το ακόλουθο κείμενο : "2.2.4.2 . είναι μεγαλύτερη από 1,8 m . 36 τόνοι + 2 τόνοι ανοχής, όταν τηρούνται το μέγιστο επιτρεπόμενο βάρος ( ΜΕΒ ) του οχήματος με κινητήρα ( 18 τόνοι ) και το ΜΕΒ του δίδυμου άξονα του ημιρυμουλκούμενου ( 20 τόνοι ) και ο κινητήριος άξονας είναι εξοπλισμένος με δίδυμα ελαστικά και ανάρτηση πεπιεσμένου αέρα ή ανάρτηση που αναγνωρίζεται στην Κοινότητα ως ισοδύναμη προς την ανάρτηση πεπιεσμένου αέρα, όπως ορίζει το παράρτημα ΙΙΙ" β ) το σημείο 2.3.2 αντικαθίσταται από το ακόλουθο κείμενο : "2.3.2 . Τριαξονικά οχήματα - 25 τόνοι, - 26 τόνοι, όταν ο κινητήριος άξονας είναι εξοπλισμένος με δίδυμα ελαστικά και ανάρτηση πεπιεσμένου αέρα ή ανάρτηση που αναγνωρίζεται στην Κοινότητα σαν ισοδύναμη προς την ανάρτηση πεπιεσμένου αέρα, όπως ορίζει το παράρτημα ΙΙΙ, ή όταν κάθε κινητήριος άξονας είναι εφοδιασμένος με δίδυμα ελαστικά και το μέγιστο βάρος κάθε άξονα δεν υπερβαίνει τους 9,5 τόνους" γ ) το σημείο 2 .3.3 αντικαθίσταται από το ακόλουθο κείμενο : "2.3.3 . Τετραξονικά οχήματα με κινητήρα με δύο κατευθυντήριους άξονες 32 τόνοι, όταν ο κινητήριος άξονας είναι εξοπλισμένος με δίδυμα ελαστικά και ανάρτηση πεπιεσμένου αέρα ή ανάρτηση που αναγνωρίζεται στην Κοινότητα ως ισοδύναμη προς την ανάρτηση πεπιεσμένου αέρα, όπως ορίζει το παράρτημα ΙΙΙ, ή όταν κάθε κινητήριος άξονας είναι εφοδιασμένος με δίδυμα ελαστικά και το μέγιστο βάρος κάθε άξονα δεν υπερβαίνει τους 9,5 τόνους" δ ) το σημείο 3.5.3 αντικαθίσταται από το ακόλουθο κείμενο : "3.5.3 . 1,3 m . ή μεγαλύτερη αλλά λιγότερο από 1,8 m . ( 1,3 9 δ 1,8 ) - 18 τόνοι, - 19 τόνοι, όταν ο κινητήριος άξονας είναι εξοπλισμένος με δίδυμα ελαστικά και ανάρτηση πεπιεσμένου αέρα ή ανάρτηση που αναγνωρίζεται στην Κοινότητα σαν ισοδύναμη προς την ανάρτηση πεπιεσμένου αέρα, όπως ορίζει το παράρτημα ΙΙΙ, ή όταν κάθε κινητήριος άξονας είναι εφοδιασμένος με διπλά ελαστικά και το μέγιστο βάρος κάθε άξονα δεν υπερβαίνει τους 9,5 τόνους" 2 . Το κείμενο του παραρτήματος προστίθεται ως παράρτημα ΙΙΙ . Άρθρο 2 1 . Τα κράτη μέλη, μετά από διαβούλευση με την Επιτροπή, θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για τη συμμόρφωσή τους προς την παρούσα οδηγία, το αργότερο την 1η Ιανουαρίου 1993 . Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους . Ο τρόπος της αναφοράς καθορίζεται από τα κράτη μέλη . 2 . Τα κράτη μέλη ανακοινώνουν αμέσως στην Επιτροπή τις διατάξεις της εθνικής νομοθεσίας που εκδίδουν στον τομέα τον οποίο καλύπτει η παρούσα οδηγία . Άρθρο 3 Η παρούσα οδηγία απευθύνεται στα κράτη μέλη . Βρυξέλλες, 10 Φεβρουαρίου 1992 .

[Source: multi_eurlex | Tokens: 4031]